pythainlp/thailaw-v1.0 huggingface dataset:
คําสั่งกรมบังคับคดี

ที่ 89 /2558

เรื่อง ค่าใช้จ่ายในการส่งหมาย คําคู่ความหรือเอกสารในเขตศาลกรุงเทพมหานคร

-------------------------------

 

          ด้วยกรมบังคับคดีเห็นสมควรปรับอัตราค่าพาหนะและค่าป่วยการในการส่งหมายและประกาศ เพื่อให้เหมาะสมและสอดคล้องกับสภาวะเศรษฐกิจในปัจจุบัน ดังนี้


ข้อ ๑ ให้ยกเลิกคําสั่งกรมบังคับคดีที่ 417/2549 เรื่อง ค่าใช้จ่ายในการส่งหมาย คําคู่ความ หรือเอกสาร ลงวันที่ 10 ตุลาคม 2549


ข้อ ๒ ในการส่งหมาย คําคู่ความหรือเอกสารที่คู่ความต้องนําส่งในเขตกรุงเทพมหานคร ให้จ่ายค่าป่วยการและค่าพาหนะ ดังนี้



|  |  |
| --- | --- |
| เขต | อัตรา/บาท |
| 1. จตุจักร ดินแดง ห้วยขวาง ลาดพร้าว แขวงลาดพร้าว) วังทองหลาง หลักสี่ ราชเทวี พญาไท บางซื่อ ดุสิต พระนคร บางกะปิ บึงกุ่ม (แขวงบึงกุ่ม) ดอนเมือง บางเขน (แขวงอนุสาวรีย์) สายไหม (แขวงคลองถนน) | 350 |
| 2. บางรัก สาทร ยานนาวา บางคอแหลม ปทุมวัน สัมพันธวงศ์ป้อมปราบศัตรูพ่าย คลองเตย วัฒนา | 350 |
| 3. บางนา ประเวศ พระโขนง สวนหลวง | 350 |
| 4. ธนบุรี ราษฎร์บูรณะ จอมทอง บางขุนเทียน คลองสาน บางบอน ทุ่งครุ บางแค ภาษีเจริญ | 350 |
| 5. ตลิ่งชัน บางพลัด บางกอกน้อย บางกอกใหญ่ หนองแขม ทวีวัฒนา | 350 |
| **หมายเหตุ**  กรณีส่งหมายทางเรือซึ่งมีความจําเป็นต้องเสียค่าใช้จ่ายเป็นค่าจ้างเหมาเรือ ให้คิดค่าใช้จ่ายตามความเป็นจริง |

 

     ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 9 กุมภาพันธ์ 2558

 

                                                                                        (ลงชื่อ) รื่นวดี สุวรรณมงคล

                                                                                        (นางสาวรื่นวดี สุวรรณมงคล)

                                                                                               อธิบดีกรมบังคับคดี
คําสั่งกรมบังคับคดี

ที่ 623 /2559

เรื่อง การปรับปรุงและกําหนดภารกิจงานของกองบังคับคดีล้มละลาย 6

---------------------

          ตามที่กรมบังคับคดีได้มีคําสั่งที่ 788/2556 ลงวันที่ 21 พฤศจิกายน 2556 ตัดโอนงาน และอัตรากําลังไปอยู่ในความรับผิดชอบของกองบังคับคดีล้มละลาย 6 นั้น

          เพื่อให้การปฏิบัติราชการกรมบังคับคดีเป็นไปด้วยความเรียบร้อย รวดเร็ว และมี ประสิทธิภาพประสิทธิผล เกิดประโยชน์แก่ทางราชการ และประชาชนผู้มาติดต่อราชการยิ่งขึ้น จึงให้ยกเลิก คําสั่งกรมบังคับคดี ที่ 788/2556 ลงวันที่ 21 พฤศจิกายน 2556 เฉพาะในส่วนที่เป็นภารกิจงานของ กองบังคับคดีล้มละลาย 5 และกําหนดภารกิจใหม่ของกองบังคับคดีล้มละลาย 6 ดังนี้


ข้อ ๑ คดีล้มละลายที่ศาลมีคําสั่งพิทักษ์ทรัพย์เด็ดขาด ตั้งแต่วันที่ 4 ตุลาคม 2559 เป็นต้นไป ลูกหนี้ซึ่งเป็นข้าราชการ ลูกจ้างประจํา ลูกจ้าง พนักงาน หรือเจ้าหน้าที่ในหน่วยงานรัฐวิสาหกิจ หรือหน่วยงาน ภาคเอกชน ที่มีสิทธิได้รับเงินเดือน ค่าจ้างประจํา เบี้ยหวัด บําเหน็จ บํานาญ หรือเงินอื่นใดในทํานองเดียวกัน และได้มีหนังสือแจ้งอายัดเงินดังกล่าวไปยังต้นสังกัดหรือนายจ้างและไม่ว่าจะมีทรัพย์หลักประกันหรือทรัพย์สิน อื่นด้วยหรือไม่ ให้ถือการอายัดดังกล่าวเป็นหลักในการพิจารณาให้กองบังคับคดีล้มละลาย 6 เป็นผู้รับผิดชอบ หากเป็นคดีมีทรัพย์สินที่ไม่เข้าเงื่อนไขนี้ให้ส่งกองบังคับคดีล้มละลาย 1 - 5 ดําเนินการต่อไปตามเลขคดีที่ แต่ละกองรับผิดชอบ


ข้อ ๒ สํานวนคดีในกรณีที่มีผู้ยื่นคําขอรับชําระหนี้ตามมาตรา 96 (2) หรือ มาตรา 96 (3) ตาม คําสั่งกรมบังคับคดี ที่ 501/2554 ลงวันที่ 21 กันยายน 2554 ให้กองบังคับคดีล้มละลาย 6 เป็น ผู้รับผิดชอบดําเนินการสํานวนที่ได้รับ ตั้งแต่วันที่ 4 ตุลาคม 2559 เป็นต้นไป จนแล้วเสร็จ 


ข้อ ๓ คดีล้มละลายสถาบันการเงิน


ข้อ ๔ คดีล้มละลายบริษัทประกันภัย และประกันวินาศภัย


ข้อ ๕ คดีล้มละลายที่ลงนัดรอรับเงินส่วนได้ในคดีแพ่ง หรือเงินส่วนแบ่งจากคดีล้มละลายอื่น และไม่มีกิจการทรัพย์สินหรือสํานวนสาขาอื่นต้องดําเนินการอีก 


ข้อ ๖ คดีล้มละลายตามที่ได้รับมอบหมาย

          ทั้งนี้ ตั้งแต่วันที่ 4 ตุลาคม 2559 เป็นต้นไป


ผู้มีอํานาจลงนาม -                                                                                         สั่ง ณ วันที่ 4 ตุลาคม พ.ศ. 2559

 

                                                                                        (ลงชื่อ) รื่นวดี สุวรรณมงคล

                                                                                        (นางสาว รื่นวดี สุวรรณมงคล)

                                                                                               อธิบดีกรมบังคับคดี
คําสั่งกรมบังคับคดี

ที่ 558/2559

เรื่อง การใช้เอกสารประกอบในการจ่ายเงินในคดี

--------------------------

          เพื่อให้การปฏิบัติหน้าที่ในการจ่ายเงินในคดีแพ่ง คดีล้มละลาย คดีฟื้นฟูกิจการ และ วางทรัพย์เป็นไปด้วยความเรียบร้อยและมีประสิทธิภาพยิ่งขึ้น อาศัยอํานาจตามความในมาตรา 32 แห่ง พระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบ บริหารราชการแผ่นดิน (ฉบับที่ 5) พ.ศ. 2545 จึงมีคําสั่งต่อไปนี้


ข้อ ๑ ให้ยกเลิกคําสั่งกรมบังคับคดีที่ 171/2522 เรื่อง การปฏิบัติหน้าที่เกี่ยวกับการ รับคําขอรับชําระหนี้ การมอบอํานาจ และการจ่ายเงิน ข้อ 3 และ 4 ลงวันที่ 31 กรกฎาคม 2522


ข้อ ๒ การสั่งจ่ายเงินสด หรือเช็ค ให้ผู้รับแสดงบัตรประจําตัวประชาชน หรือเอกสารอื่นที่มี กฎหมายรับรองซึ่งต้องมีรูปถ่ายและสามารถแสดงตนได้


ข้อ ๓ ในกรณีที่มีการมอบอํานาจหรือมอบฉันทะให้รับเงินแทน ผู้รับมอบอํานาจจะต้องมีบัตร ประจําตัวประชาชน หรือเอกสารอื่นที่มีกฎหมายรับรองซึ่งต้องมีรูปถ่ายและสามารถแสดงตนได้ และแนบ สําเนารับรองถูกต้องของผู้รับมอบอํานาจมาแสดง พร้อมกับบัตรตัวจริง หรือสําเนาบัตรประจําตัวประชาชน หรือเอกสารอื่นที่มีกฎหมายรับรองซึ่งต้องมีรูปถ่ายและสามารถแสดงตนได้ โดยรับรองถูกต้องของผู้มอบอํานาจ มาแสดงในการรับเงินแทนด้วย

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 9 กันยายน พ.ศ. 2559

 

                                                                                        (ลงชื่อ)รื่นวดี สุวรรณมงคล

                                                                                        (นางสาวรื่นวดี สุวรรณมงคล)

                                                                                               อธิบดีกรมบังคับคดี
คําสั่งกรมบังคับคดี

ที่ 220/2533

เรื่อง วิธีการรวบรวมเงินในการบังคับคดีแก่พันธบัตร หุ้นหรือหุ้นในคดีล้มละลาย

-----------------------

          เพื่อให้การดําเนินการบังคับคดีแก่พันธบัตร หุ้นกู้และหุ้นซึ่งลูกหนี้ในคดีล้มละลายเป็นผู้ทรงสิทธิเรียกร้องเป็นไปด้วยความเรียบร้อยและรวดเร็ว จึงมีคําสั่งดังต่อไปนี้ 


ข้อ ๑ โดยเหตุที่พันธบัตรหรือหุ้นเป็นตราสารที่ทรงมีสิทธิเรียกร้องตามเนื้อความที่ปรากฏ ในตราสาร การบังคับคดีแก่พันธบัตรหรือหุ้นกู้ จึงให้เจ้าพนักงานพิทักษ์ทรัพย์ปฏิบัติดังนี้ 

          1.1. ในกรณีพันธบัตรหรือหุ้นของลูกหนี้ถึงกําหนดชําระเงินแล้ว ให้เจ้าพนักงานพิทักษ์ทรัพย์ ติดต่อขอรับชําระเงินตามพันธบัตรหรือหุ้นกู้ นั้น 

          1.2 ในกรณีพันธบัตรหรือหุ้นของลูกหนี้ยังไม่ถึงกําหนดชําระ ให้อยู่ในดุลพินิจของ เจ้าพนักงานพิทักษ์ทรัพย์ว่าจะนําไปเรียกชําระเงินตามพันธบัตรหรือหุ้นกู้เมื่อใด ทั้งนี้โดยคํานึงถึงความ รวดเร็ว เพื่อให้กิจการของลูกหนี้ค้างอยู่เสร็จสิ้นไป 

          1.3 หากสํานวนคดีใดที่เจ้าพนักงานพิทักษ์ทรัพย์ได้ประกาศขายทอดตลาดพันธบัตรหรือ หุ้นกู้แล้ว ก็ให้งดการขายและนําพันธบัตรหรือหุ้นกู้ไปขอรับชําระเงินตาม 1.1 หรือ 1.2 แล้วแต่กรณี 

          1.4 การขอรับชําระเงินตามพันธบัตรหรือหุ้นกู้ข้างต้น ถือเป็นการรวบรวมทรัพย์สิน ต้องคิดค่าธรรมเนียม จึงไม่ต้องคิดค่าธรรมเนียมในการรวบรวมทรัพย์สินที่ไม่มีการขายหรือจําหน่ายอีก 


ข้อ ๒ การบังคับคดีแก่ทุนนั้น ให้เจ้าพนักงานพิทักษ์ทรัพย์นําออกขายทอดตลาดหรือจําหน่ายโดย วิธีอื่นภายในบังคับแห่งประมวลกฎหมายวิธีพิจารณาความแพ่งและพระราชบัญญัติล้มละลาย พุทธศักราช 2483

          ทั้งนี้ ตั้งแต่บัดนี้ เป็นต้นไป


ผู้มีอํานาจลงนาม -                                                                                         สั่ง ณ วันที่ 29 มิถุนายน พ.ศ. 2533

 

                                                                                              (นายสมชัย ศิริบุตร)

                                                                                               อธิบดีกรมบังคับคดี
ประกาศอธิบดีกรมบังคับคดี

เรื่อง วิธีการเสนอราคา

-----------------------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และมี ประสิทธิภาพ อาศัยอํานาจตามความในข้อ 18 แห่งกฎกระทรวงกําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559 อธิบดีกรมบังคับคดี จึงประกาศกําหนดวิธีการเสนอราคาไว้ ดังต่อไปนี้


ข้อ ๑ ในการขายทอดตลาดทรัพย์สินของเจ้าพนักงานบังคับคดี ให้ผู้เข้าเสนอราคา เสนอราคาด้วยวาจาหรือด้วยการยกป้าย หรือผ่านระบบอิเล็กทรอนิกส์ 


ข้อ ๒ วิธีการเสนอราคาตามประกาศฉบับนี้ให้ใช้บังคับสําหรับประกาศขายทอดตลาด ที่กําหนดวันขายทอดตลาดตั้งแต่วันที่ 14 มีนาคม 2559 เป็นต้นไป


ผู้มีอํานาจลงนาม -                                                                                        ประกาศ ณ วันที่ 7 เมษายน พ.ศ. 2559

 

                                                                                               รื่นวดี สุวรรณมงคล

                                                                                               อธิบดีกรมบังคับคดี
คําสั่งกรมบังคับคดี

ที่ 227/2559

เรื่อง การวางเงินของผู้เสนอราคาในการขายสังหาริมทรัพย์

--------------------------------

          เพื่อให้การปฏิบัติหน้าที่ของเจ้าพนักงานบังคับคดีเกี่ยวกับการจําหน่ายทรัพย์สิน ตามความในประกาศคณะกรรมการกําหนดหลักเกณฑ์ในการกําหนดราคาเริ่มต้นและราคาที่สมควรขาย เรื่อง หลักเกณฑ์การวางหลักประกันการเข้าเสนอราคา ลงวันที่ 14 มีนาคม 2559 ข้อ 2 เป็นไปโดย ความเรียบร้อย เหมาะสม และมีประสิทธิภาพ อาศัยอํานาจตามความในมาตรา 32 แห่งพระราชบัญญัติ ระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการ แผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ การขายทอดตลาดสังหาริมทรัพย์ในกรณีที่เจ้าพนักงานบังคับคดีกําหนดราคาเริ่มต้น ที่สมควรขายต่ํากว่า 500,000 บาท และมีผู้เสนอราคาสูงสุดเป็นผู้ผูกพันราคาตามมาตรา 309 ทวิ แห่ง ประมวลกฎหมายวิธีพิจารณาความแพ่ง หรือเป็นผู้ซื้อได้ในราคาตั้งแต่ 500,000 บาทขึ้นไป โดยผู้ซื้อ ใช้สิทธิในการเลื่อนการวางชําระราคาส่วนที่เหลือ ให้เจ้าพนักงานบังคับคดีเรียกให้บุคคลนั้นวางเงินเป็น จํานวนร้อยละ 5 ของราคาที่มีการผูกพันราคาไว้ หรือราคาวันที่ซื้อได้ ตามแต่กรณี เป็นการประกันการที่จะ ปฏิบัติตามสัญญานั้น


ข้อ ๒ ให้เจ้าพนักงานบังคับคดีจัดให้ผู้ซื้อทําสัญญาตามแบบพิมพ์ที่กรมบังคับคดีกําหนด


ข้อ ๓ ให้เจ้าพนักงานพิทักษ์ทรัพย์ถือปฏิบัติโดยอนุโลม

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 29 เมษายน พ.ศ. 2559

 

                                                                                        ลงชื่อ  รื่นวดี สุวรรณมงคล

                                                                                        (นางสาวนวดี สุวรรณมงคล)

                                                                                               อธิบดีกรมบังคับคดี
คําสั่งกรมบังคับคดี

ที่ 198/2559

เรื่อง เจ้าพนักงานบังคับคดีผู้มีอํานาจพิจารณาอนุญาตให้เลื่อนการชําระราคาส่วนที่เหลือ

--------------------------------------

          ตามประกาศอธิบดีกรมบังคับคดี เรื่อง การเลื่อนการชําระราคาส่วนที่เหลือ ลงวันที่ 7 เมษายน 2559 ข้อ 4 ให้กรมบังคับคดีกําหนดเจ้าพนักงานบังคับคดีผู้มีอํานาจพิจารณาอนุญาตเลื่อน การชําระราคาส่วนที่เหลือตามประกาศดังกล่าว เพื่อให้การดําเนินการดังกล่าวเป็นไปในแนวทางเดียวกัน สอดคล้องกับเจตนารมณ์แห่งกฎหมายซึ่งจะต้องเป็นไปด้วยความรวดเร็วโปร่งใส และมีประสิทธิภาพ

          อาศัยอํานาจตามมาตรา 32 แห่งพระราชบัญญัติระเบียบบริหารราชการแผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 อธิบดีกรมบังคับคดี จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 98/2557 ลงวันที่ 27 กุมภาพันธ์ 2557 เรื่อง เจ้าพนักงานบังคับคดีผู้มีอํานาจพิจารณาอนุญาตให้ขยายระยะเวลาในการชําระราคาส่วนที่เหลือ


ข้อ ๒ ให้ยกเลิกหนังสือซักซ้อมความเข้าใจเกี่ยวกับการขยายระยะเวลาในการชําระราคา ส่วนที่เหลือ ที่ ยธ 0508/ว 9 ลงวันที่ 22 พฤษภาคม 2557


ข้อ ๓ ให้ผู้อํานวยการสํานักงานบังคับคดี เป็นผู้มีอํานาจในการพิจารณาอนุญาตให้เลื่อนการ ชําระราคาส่วนที่เหลือ


ข้อ ๔ ให้เจ้าพนักงานพิทักษ์ทรัพย์ถือปฏิบัติโดยอนุโลม 


ข้อ ๕ ประกาศ คําสั่ง หรือหนังสือเวียนที่ออกขัดหรือแย้งกับคําสั่งนี้ให้ใช้คําสั่งนี้ 

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 20 เมษายน พ.ศ. 2559

 

                                                                                               รื่นวดี สุวรรณมงคล

                                                                                        (นางสาวรื่นวดี สุวรรณมงคล) 

                                                                                                อธิบดีกรมบังคับคดี
ประกาศสํานักนายกรัฐมนตรี

เรื่อง แนวทางปฏิบัติในการจัดหาพัสดุด้วยวิธีตลาดอิเล็กทรอนิกส์ (Electronic Market: e - market) และด้วยวิธีประกวดราคาอิเล็กทรอนิกส์ (Electronic Bidding: e - bidding)

------------------------------------

          ด้วยกระทรวงการคลังได้พัฒนาระบบจัดซื้อจัดจ้างภาครัฐด้วยอิเล็กทรอนิกส์ โดยได้จัดทํา แนวทางปฏิบัติในการจัดหาพัสดุด้วยวิธีตลาดอิเล็กทรอนิกส์ (Electronic Market : e - market)  และด้วยวิธีประกวดราคาอิเล็กทรอนิกส์ (Electronic Bidding: e - bidding) ขึ้น เพื่อให้การจัดซื้อจัดจ้าง ภาครัฐเป็นไปอย่างมีประสิทธิภาพ โปร่งใส ตรวจสอบได้ ลดปัญหาการทุจริตคอร์รัปชันในกระบวนการ จัดซื้อจัดจ้างและมีมาตรฐานเดียวกัน โดยใช้บังคับสําหรับส่วนราชการนําร่องในระยะแรก เพื่อประโยชน์ ในการปรับปรุงหรือแก้ไขเพิ่มเติมระเบียบสํานักนายกรัฐมนตรีว่าด้วยการพัสดุ พ.ศ. 2535 และที่แก้ไข เพิ่มเติม ในระยะต่อไป

          คณะรัฐมนตรีได้มีมติเห็นชอบให้กระทรวงการคลังนําแนวทางปฏิบัติแนบท้ายประกาศนี้ไปดําเนินการ ในลักษณะของโครงการนําร่องในระยะแรก ทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม -                                                                                        ประกาศ ณ วันที่ 3 กุมภาพันธ์ พ.ศ. 2558

 

                                                                                                   พลเอก ประยุทธ์ จันทร์โอชา

                                                                                                            นายกรัฐมนตรี
คําสั่งกรมบังคับคดี

ที่ 187/2559

เรื่อง การเลื่อนการชําระราคาส่วนที่เหลือสําหรับสังหาริมทรัพย์

------------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และมีประสิทธิภาพ อาศัยอํานาจตามความในข้อ 20 (1) แห่งกฎกระทรวงกําหนดหลักเกณฑ์ วิธีการ และ เงื่อนไขในการขายทอดตลาด พ.ศ. 2559 อธิบดีกรมบังคับคดีจึงกําหนดหลักเกณฑ์การเลื่อนการชําระ ราคาส่วนที่เหลือไว้ ดังต่อไปนี้


ข้อ ๑ การขายทอดตลาดสังหาริมทรัพย์ ผู้ซื้อได้มีหน้าที่ตามสัญญาต้องชําระราคาทรัพย์ ให้ครบถ้วนในวันที่ซื้อได้


ข้อ ๒ ในกรณีที่สังหาริมทรัพย์ที่ขายได้มีราคาตั้งแต่ 500,000 บาทขึ้นไป ผู้ซื้ออาจยื่น คําร้องขอเลื่อนการชําระราคาส่วนที่เหลือต่อเจ้าพนักงานบังคับคดีได้โดยมีเหตุจําเป็นในการขอเลื่อนการ ชําระราคาส่วนที่เหลือ ตามแต่กรณี ดังนี้

          2.1 กรณีอยู่ระหว่างการพิจารณาให้สินเชื่อของสถาบันการเงิน ให้เจ้าพนักงาน บังคับคดีตรวจสอบพยานหลักฐานเกี่ยวกับการดําเนินการดังกล่าวประกอบด้วย

          2.2 กรณีผู้ซื้อกล่าวอ้างเหตุอื่น ให้เจ้าพนักงานบังคับคดีพิจารณาว่าเหตุดังกล่าว มีความจําเป็นหรือไม่อย่างไร และผู้ซื้อจะต้องแสดงให้เห็นว่ามีความสามารถในการชําระราคาทรัพย์ได้ ครบถ้วนเมื่อได้รับการเลื่อนการชําระราคาส่วนที่เหลือ


ข้อ ๓ เมื่อเจ้าพนักงานบังคับคดีได้รับคําร้องตามข้อ 2 แล้ว เจ้าพนักงานบังคับคดีอาจ อนุญาตให้เลื่อนการชําระราคาส่วนที่เหลือได้แต่ไม่เกิน 15 วันนับแต่วันที่ต้องชําระราคาส่วนที่เหลือ


ข้อ ๔ ให้ผู้อํานวยการสํานักงานบังคับคดี เป็นผู้มีอํานาจในการพิจารณาอนุญาตให้เลื่อน การชําระราคาส่วนที่เหลือ


ข้อ ๕ การเลื่อนการชําระราคาส่วนที่เหลือตามคําสั่งฉบับนี้ให้ใช้กับการขายทอดตลาด ตามกฎกระทรวง กําหนดหลักเกณฑ์ วิธีการ และเงื่อนไขในการขายทอดตลาด พ.ศ. 2559


ข้อ ๖ ในระหว่างวันที่เคาะไม้ขายจนถึงวันที่ผู้ซื้อขอเลื่อนการชําระราคาส่วนที่เหลือให้ เจ้าพนักงานบังคับคดีรอการส่งมอบสังหาริมทรัพย์ดังกล่าวไว้จนกว่าผู้ซื้อจะชําระราคาส่วนที่เหลือ ครบถ้วน หากมีค่าใช้จ่ายในการดูแลรักษาสังหาริมทรัพย์ในระหว่างเวลานั้น ให้เจ้าพนักงานบังคับคดีแจ้งให้ผู้ซื้อทราบและผู้ซื้อมีหน้าที่ในการชําระค่าใช้จ่ายดังกล่าวด้วย ถ้าผู้ซื้อไม่ชําระค่าใช้จ่ายดังกล่าวให้รอ การส่งมอบสังหาริมทรัพย์นั้นไว้จนกว่าจะชําระค่าใช้จ่ายดังกล่าวครบถ้วน แม้ต่อมาผู้ซื้อได้ชําระราคา ส่วนที่เหลือแล้วก็ตาม


ข้อ ๗ ให้เจ้าพนักงานพิทักษ์ทรัพย์ถือปฏิบัติโดยอนุโลม 

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                         สั่ง ณ วันที่ 8 เมษายน พ.ศ. 2559

 

                                                                                        (ลงชื่อ) รื่นวดี สุวรรณมงคล

                                                                                        (นางสาวรื่นวดี สุวรรณมงคล)

                                                                                              อธิบดีกรมบังคับคดี
ประกาศอธิบดีกรมบังคับคดี

เรื่อง หลักเกณฑ์และวิธีการวางหลักประกันพิเศษหรือหลักประกันเพิ่ม

-----------------------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปโดยความเรียบร้อย เหมาะสม และ มีประสิทธิภาพ อาศัยอํานาจตามความในข้อ 16 วรรคสอง วรรคสาม และวรรคห้าแห่งกฎกระทรวงกําหนด หลักเกณฑ์ วิธีการ และเงื่อนไขในการขายทอดตลาด พ.ศ. 2554 แก้ไขเพิ่มเติมโดยกฎกระทรวงกําหนด หลักเกณฑ์ วิธีการ และเงื่อนไขในการขายทอดตลาด (ฉบับที่ 3) พ.ศ. 2557 อธิบดีกรมบังคับคดี โดยความเห็นชอบของรัฐมนตรีว่าการกระทรวงยุติธรรม จึงประกาศกําหนดหลักเกณฑ์และวิธีการ วางหลักประกันไว้ ดังต่อไปนี้


ข้อ ๑ ในกรณีที่เจ้าพนักงานบังคับคดีดําเนินการประกาศขายทอดตลาดทรัพย์ใดใหม่ อันเนื่องมาจากเหตุที่ผู้เสนอราคาสูงสุดเดิมไม่ชําระราคาส่วนที่เหลือ ให้เจ้าพนักงานบังคับคดีกําหนดให้ ผู้เข้าเสนอราคาวางหลักประกันก่อนเข้าเสนอราคาโดยพิจารณาจากราคาประเมินทรัพย์สินซึ่งจะต้อง นําไปกําหนดเป็นราคาเริ่มต้นในการขายทอดตลาดตามประกาศคณะกรรมการกําหนดหลักเกณฑ์ ในการกําหนดราคาเริ่มต้นและราคาที่สมควรขายในการขายทอดตลาด ดังนี้

          (1) ทรัพย์ที่ขายมีราคาประเมินไม่เกินห้าแสนบาท ให้ผู้อํานวยการสํานักงานบังคับคดี หรือหัวหน้าสํานักงานบังคับคดีส่วนย่อยใช้ดุลพินิจกําหนดให้วางหลักประกันตามที่เห็นสมควร โดยหลักประกันที่พึงกําหนดนั้นควรมีจํานวนไม่น้อยกว่าร้อยละสิบห้าของราคาประเมิน

          (2) ทรัพย์ที่ขายมีราคาประเมินเกินห้าแสนบาทแต่ไม่เกินหนึ่งล้านบาท ให้วางหลักประกัน จํานวนหนึ่งแสนบาท

          (3) ทรัพย์ที่ขายมีราคาประเมินเกินหนึ่งล้านบาทแต่ไม่เกินห้าล้านบาท ให้วางหลักประกัน จํานวนห้าแสนบาท

          (4) ทรัพย์ที่ขายมีราคาประเมินเกินห้าล้านบาทแต่ไม่เกินสิบล้านบาท ให้วางหลักประกัน จํานวนหนึ่งล้านบาท

          (5) ทรัพย์ที่ขายมีราคาประเมินเกินสิบล้านบาทแต่ไม่เกินยี่สิบล้านบาท ให้วางหลักประกัน จํานวนสองล้านบาท

          (6) ทรัพย์ที่ขายมีราคาประเมินเกินยี่สิบล้านบาทแต่ไม่เกินห้าสิบล้านบาท ให้วางหลักประกัน จํานวนห้าล้านบาท

           (7) ทรัพย์ที่ขายมีราคาประเมินเกินห้าสิบล้านบาทแต่ไม่เกินหนึ่งร้อยล้านบาท ให้วางหลักประกัน จํานวนสิบล้านบาท

          (8) ทรัพย์ที่ขายมีราคาประเมินเกินหนึ่งร้อยล้านบาทแต่ไม่เกินสองร้อยล้านบาท ให้วางหลักประกัน จํานวนยี่สิบล้านบาท

          (9) ทรัพย์ที่ขายมีราคาประเมินเกินสองร้อยล้านบาท ให้เจ้าพนักงานบังคับคดีรายงานเสนออธิบดี หรือรองอธิบดีผู้ได้รับมอบหมายเป็นผู้พิจารณากําหนดแต่ต้องไม่น้อยกว่าร้อยละสิบห้าของราคาประเมิน


ข้อ ๒ ในกรณีที่เจ้าพนักงานบังคับคดีตรวจสอบแล้วพบว่าผู้เข้าเสนอราคาเคยเป็นผู้เสนอ ราคาสูงสุดและไม่ชําระราคาส่วนที่เหลือหลังจากที่กฎกระทรวงกําหนดหลักเกณฑ์ วิธีการ และเงื่อนไข ในการขายทอดตลาด (ฉบับที่ 3) พ.ศ. 2557 มีผลใช้บังคับ ให้เจ้าพนักงานบังคับคดีเรียกให้ผู้นั้น วางหลักประกันเพิ่มขึ้นอีกเท่าหนึ่งของจํานวนที่ต้องวางตามประกาศขายทอดตลาด


ข้อ ๓ ความในข้อ 1 ให้ใช้กับการขายทอดตลาดตามประกาศขายทอดตลาดที่ได้ประกาศไว้ นับแต่วันถัดจากวันที่ประกาศฉบับนี้ประกาศในราชกิจจานุเบกษา


ผู้มีอํานาจลงนาม -                                                                                        ประกาศ ณ วันที่ 22 พฤษภาคม พ.ศ. 2557 

 

                                                                                       ศาสตราจารย์พิเศษวิศิษฐ์ วิศิษฏ์สรอรรถ

                                                                                                       อธิบดีกรมบังคับคดี
คําสั่งกรมบังคับคดี

ที่ 186 /2559

เรื่อง แบบสัญญาซื้อขาย

-------------------

          เพื่อให้การปฏิบัติหน้าที่ของเจ้าพนักงานบังคับคดีเป็นไปด้วยความเรียบร้อยและ มีประสิทธิภาพยิ่งขึ้นอาศัยอํานาจตามความในมาตรา 32 แห่งพระราชบัญญัติระเบียบบริหารราชการ แผ่นดิน พ.ศ. 2534 แก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 5) พ.ศ. 2545 จึงมีคําสั่งดังต่อไปนี้


ข้อ ๑ ให้ยกเลิกคําสั่งกรมบังคับคดีที่ 99/2557 เรื่อง แบบสัญญาซื้อขาย ลงวันที่ 27 กุมภาพันธ์ 2557


ข้อ ๒ ให้เจ้าพนักงานบังคับคดีใช้แบบหนังสือสัญญาซื้อขายตามแบบแนบท้ายคําสั่งนี้ ดังนี้ 

          2.1 กรณีประกาศขายทอดตลาดอสังหาริมทรัพย์ ให้ใช้แบบที่ 1/2559 

          2.2 กรณีประกาศขายทอดตลาดสังหาริมทรัพย์ ให้ใช้แบบที่ 2/2559


ข้อ ๓ ให้เจ้าพนักงานพิทักษ์ทรัพย์ถือปฏิบัติโดยอนุโลม


ผู้มีอํานาจลงนาม -                                                                                         สั่ง ณ วันที่ 8 เมษายน พ.ศ. 2559

 

                                                                                        (ลงชื่อ) รื่นวดี สุวรรณมงคล

                                                                                        (นางสาวรื่นวดี สุวรรณมงคล)

                                                                                              อธิบดีกรมบังคับคดี
ประกาศกรมบังคับคดี 

เรื่อง กําหนดจํานวนเงินที่เจ้าหนี้ผู้เป็นโจทก์ต้องวางประกันค่าใช้จ่ายในคดีล้มละลาย

-------------------------

          เนื่องจากปัจจุบันค่าใช้จ่ายในการประกาศหนังสือพิมพ์ที่แพร่หลายมีอัตราสูงทําให้ จํานวนเงินวางประกันค่าใช้จ่ายตามที่กรมบังคับคดีกําหนดไว้ไม่เพียงพอ เป็นเหตุให้เกิดการขัดข้องใน การดําเนินงานของเจ้าพนักงานพิทักษ์ทรัพย์อันทําให้อดีต้องล่าช้า อาจเกิดความเสียหายขึ้นได้ ประกอบกับ กรมบังคับคดียังมีความจําเป็นต้องลงประกาศโฆษณาคําสั่งพิทักษ์ทรัพย์ในหนังสือพิมพ์ฉบับที่แพร่หลาย เพื่อประโยชน์แก่เจ้าหนี้ และผู้มีส่วนได้เสียในคดีจะได้ทราบโดยทั่วกัน เพื่อจะได้มายื่นคําขอรับชําระหนี้ ภายในกําหนด ในการนี้จําเป็นต้องเสียค่าใช้จ่ายในการลงประกาศในหนังสือพิมพ์ดังกล่าวมากขึ้น ซึ่งกรมบังคับคดีก็มิอาจจะละเว้นหรือหลีกเลี่ยงได้ ทั้งนี้เพื่อผลประโยชน์ของเจ้าหนี้ดังกล่าว ด้วยเหตุนี้จึง จําเป็นต้องขอเพิ่มจํานวนเงินวางประกันค่าใช้จ่ายในคดีล้มละลาย เพื่อให้มีจํานวนเพียงพอที่เจ้าพนักงานพิทักษ์ทรัพย์จะได้ดําเนินการตามหน้าที่ต่อไป

          ฉะนั้น จึงกําหนดจํานวนเงินที่เจ้าหนี้ผู้เป็นโจทก์ต้องวางเงินประกันค่าใช้จ่ายต่อ เจ้าพนักงานพิทักษ์ทรัพย์ ดังต่อไปนี้

          1. คดีล้มละลายที่ศาลได้มีคําสั่งพิทักษ์ทรัพย์ชั่วคราว เป็นเงิน 8,000 บาท 

          2. คดีล้มละลายที่ศาลได้มีคําสั่งพิทักษ์ทรัพย์เด็ดขาด เป็นเงิน 10,000 บาท

          3. คดีล้มละลายที่ศาลได้มีคําสั่งพิทักษ์ทรัพย์ชั่วคราวและเจ้าหนี้ผู้เป็นโจทก์วางเงิน ประกันค่าใช้จ่ายตาม


ข้อ ๑ ไว้แล้ว ต่อมาเมื่อศาลมีคําสั่งพิทักษ์ทรัพย์เด็ดขาดในคดีนั้นให้เจ้าหนี้ผู้เป็น โจทก์วางเงินประกันค่าใช้จ่ายเพิ่มอีก 5,000 บาท เว้นแต่เจ้าพนักงานพิทักษ์ทรัพย์จะรวบรวมเงินในกอง ทรัพย์สินของลูกหนี้ให้เพียงพอแก่ค่าใช้จ่ายในภายหน้าแล้วก็ไม่ต้องวางเงินเพิ่ม

          อนึ่ง เจ้าพนักงานพิทักษ์ทรัพย์จะดําเนินการเพื่อนประกาศลงโฆษณาในหนังสือพิมพ์ เท่าที่จําเป็นเพื่อให้แพร่หลายและเสียค่าใช้จ่ายตามความจําเป็นที่สุดเพื่อมิให้เป็นภาระเกินควรแก่เจ้าหนี้ หรือกองทรัพย์สินของลูกหนี้ และในกรณีที่เจ้าพนักงานพิทักษ์ทรัพย์รวบรวมเงินจากกองทรัพย์สินของ ลูกหนี้ได้เพียงพอแก่ค่าใช้จ่ายในคดีแล้ว เจ้าพนักงานพิทักษ์ทรัพย์จะไม่เรียกวางเงินประกันค่าใช้จ่ายจาก เจ้าหนี้ผู้เป็นโจทก์และจะคืนเงินวางประกันค่าใช้จ่ายที่ได้เรียกไว้ให้แก่เจ้าหนี้ผู้เป็นโจทก์ทันที

          จึงแจ้งมาเพื่อทราบทั่วกัน และให้ยกเลิกประกาศกรมบังคับคดี ฉบับลงวันที่ 18 ตุลาคม 2528 เฉพาะจํานวนเงินในคดีล้มละลายเท่านั้น โดยให้ใช้ประกาศกรมบังคับคดีฉบับนี้แทน

          ทั้งนี้ ตั้งแต่บัดนี้เป็นต้นไป


ผู้มีอํานาจลงนาม -                                                                                        ประกาศ ณ วันที่ 20 เดือน ตุลาคม พ.ศ. 2549

 

                                                                                       (ลงชื่อ)   สิรวัต จันทรัฐ (นายสิรวัต จันทรัฐ) 

                                                                                                             อธิบดีกรมบังคับคดี